Eesti jalgpalli Premium liigas peeti laupäeval kokku kolm kohtumist, kus favoriidid kirjutasid tabelisse kolm kuiva võitu. Selle hooaja suurima skoori sai kirja Nõmme Kalju, kes alistas koduplatsil Viljandi Tuleviku koguni 8:0.
Kalju võidu juures on sealjuures eriti märkimisväärne tõsiasi, et skoori tegid koguni kaheksa (!) erinevat mängijat. Jala said valgeks Deniss Tjapkin, Artur Valikajev, Igor Subbotin, Karl Mööl, Nikolai Mašitšev, Peeter Klein, Tarmo Neemelo ja Robert Kirss.
Kolm võidupunkti kirjutas tabelisse ka selle hooaja üks üllataja Narva Trans, kes sai võõrsil 2:0 jagu Pärnu Vaprusest. Narvalased on endiselt tabelis esikolmiku kannul ning ees ka valitsevast meistrist FCI Tallinnast.
Tabeliseis: